ΚΑΝΟΝΙΣΜΟΣ (ΕΚ) αριθ. 2499/97 ΤΗΣ ΕΠΙΤΡΟΠΗΣ της 15ης Δεκεμβρίου 1997 για την τροποποίηση του κανονισμού (ΕΚ) αριθ. 2012/96 περί ανοίγματος και τρόπου διαχείρισης κοινοτικής δασμολογικής ποσόστωσης όσον αφορά τους χυμούς και μούστους σταφυλιών για την περίοδο εμπορίας 1996/97

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1095/96 του Συμβουλίου, της 18ης Ιουνίου 1996, σχετικά με την εφαρμογή των παραχωρήσεων που αναφέρονται στον κατάλογο CXL που καθορίστηκε κατόπιν της συνάψεως διαπραγματεύσεως στο πλαίσιο του άρθρου XXIV.6 της GATT (1), και ιδίως το άρθρο 1 παράγραφος 1,

Εκτιμώντας:

ότι ο κανονισμός (ΕΚ) αριθ. 2012/96 της Επιτροπής (2) θέσπισε, δυνάμει της συμφωνίας που έχει συναφθεί στο πλαίσιο των πολυμερών εμπορικών διαπραγματεύσεων του Παγκόσμιου Οργανισμού Εμπορίου, κοινοτική δασμολογική ποσόστωση εισαγωγής 14 000 τόνων χυμού και μούστου σταφυλιών, προβλέποντας την εξαίρεση του ειδικού δασμού που καθορίζεται ανά εκατόλιτρο 7

ότι το προνόμιο της ποσόστωσης αυτής χορηγείται υπό ορισμένους ειδικούς όρους που αφορούν τη χρήση των εισαγόμενων προϊόντων 7 ότι η τήρηση των εν λόγω όρων εξασφαλίζεται από τη σύσταση εγγύησης εκ μέρους του εισαγωγέα κατά τη θέση σε ελεύθερη κυκλοφορία, στις τελωνειακές αρχές του κράτους μέλους θέσης σε ελεύθερη κυκλοφορία 7 ότι το ποσό της εγγύησης αυτής είναι ίσο με τον ειδικό δασμό από τον οποίο απαλλάσσεται το προϊόν αυτό 7 ότι η εγγύηση αποδεσμεύεται αμέσως για τις εισαγόμενες ποσότητες για τις οποίες ο εμπορευόμενος παρέχει την απόδειξη ότι τα προϊόντα χρησιμοποιήθηκαν όπως αναφέρεται στο πιστοποιητικό εισαγωγής 7 ότι έχει αποδειχθεί ότι μπορούν να υπάρξουν πολλαπλοί χειρισμοί λόγω των μεταφορών μεταξύ της θέσης σε ελεύθερη κυκλοφορία και της τελικής χρήσης που αναφέρεται στο πιστοποιητικό εισαγωγής 7 ότι οι εν λόγω χειρισμοί είναι δυνατό να αφορούν την εκ νέου συσκευασία των προϊόντων που έχει ως αποτέλεσμα τη δημιουργία καταλοίπων στο βάθος των περιεκτών ή των δεξαμενών ή των σωλήνων των εγκαταστάσεων αντλήσεως 7 ότι άρα, σε ορισμένες περιπτώσεις ενδέχεται να μην είναι δυνατή η απόδειξη κατά 100 % της χρήσης των εισαγόμενων ποσοτήτων 7 ότι πρέπει να καθοριστεί όριο ανοχής για τις ενδεχόμενες απώλειες που οφείλονται στους χειρισμούς και στις μεταφορές αυτές 7 ότι, επομένως, πρέπει να προβλεφθεί διάταξη που να επιτρέπει την αποδέσμευση ολόκληρης της εγγύησης, εφόσον παρέχονται οι αποδείξεις ότι η χρήση είναι σύμφωνη με εκείνη που αναφέρεται στο πιστοποιητικό εισαγωγής, λαμβανομένης υπόψη της σχετικής ανοχής 7

ότι τέτοιου είδους απώλειες μπορεί να έχουν προκληθεί στις εισαγωγές που πραγματοποιήθηκαν από την έναρξη ισχύος του κανονισμού (ΕΚ) αριθ. 2012/96 7 ότι πρέπει να προβλεφθεί η χρήση των διατάξεων του παρόντος κανονισμού για τους εμπορευόμενους που το ζητούν για τις εισαγωγές που αναφέρονται ανωτέρω 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οίνων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 5 στοιχείο β), του κανονισμού (ΕΚ) αριθ. 2012/96 προστίθεται το ακόλουθο κείμενο:

«Η εγγύηση που αναφέρεται εδώ αποδεσμεύεται εξ ολοκλήρου εφόσον ο εμπορευόμενος παρέχει την απόδειξη της χρήσης της συνολικής ποσότητας των εισαγόμενων προϊόντων εντός του ορίου ανοχής του 1 % των εν λόγω ποσοτήτων που καλύπτει τις απώλειες, οι οποίες έχουν ελεγχθεί και επιβεβαιωθεί από την αρμόδια αρχή ελέγχου, και οι οποίες οφείλονται στους χειρισμούς και τις μεταφορές που έλαβαν χώρα μεταξύ της θέσης σε ελεύθερη κυκλοφορία και της συγκεκριμένης χρήσης. Η εν λόγω ανοχή δεν εφαρμόζεται σε περιπτώσεις ανωτέρας βίας.»

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Κατόπιν αιτήσεως του εμπορευόμενου, οι διατάξεις που αναφέρονται στον παρόντα κανονισμό μπορούν να εφαρμοστούν στις θέσεις σε ελεύθερη κυκλοφορία που πραγματοποιήθηκαν από τις 25 Οκτωβρίου 1996 και για τις οποίες δεν έχουν προσκομιστεί ακόμη οι αποδείξεις της χρήσης του συνόλου των εισαγόμενων προϊόντων όπως αναφέρεται στο πιστοποιητικό εισαγωγής.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 15 Δεκεμβρίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ L 146 της 20. 6. 1996, σ. 1.

(2) ΕΕ L 269 της 22. 10. 1996, σ. 8.